Folkevalgte i Sørum (2015–2019)

Den politiske ledelsen i Sørum kommune har i perioden 2015–19 vært styrt av et flertall bestående av Høyre, Fremskrittspartiet, Venstre, Kristelig folkeparti og Senterpartiet. Opposisjonen består av Arbeiderpartiet, Sosialistisk venstreparti og Miljøpartiet De Grønne. Ordfører er Marianne Grimstad Hansen fra Høyre, og varaordfører er Anette Carnarius Elseth fra Fremskrittspartiet. Sølve Sesseng er valgt til varaordfører i Elseths permisjonstid som politisk rådgiver i Erna Solbergs regjering.

For oversikt over den politiske ledelsen i perioden 2011 til 2015, se Folkevalgte i Sørum (2011-2015)

Politisk ledelse
Kommunestyret er det øverste politiske organet i Sørum kommune. Kommunestyret skal bl.a. vedta kommuneplan, fireårig økonomiplan, årsbudsjett og reguleringsplaner. Sørum kommunestyre har 31 medlemmer.

Formannskapet er kommunens nest øverste politiske organ og innstiller saker direkte til kommunestyret. Formannskapet skal bl.a. legge fram forslag til årsbudsjett og fireårig økonomiplan for kommunestyret, og har ellers fullmakt til å fatte vedtak i en lang rekke saksområder som er beskrevet i kommunens delegeringsreglement. Utvalget består av 9 faste medlemmer, men suppleres med 4 representanter for de ansatte i kommunen når utvalget inntar rollen som partssammensatt utvalg etter kommunelovens § 25. Møtene i formannskapet ledes av ordføreren. Formannskapet i Sørum het tidligere "Økonomi- og administrasjonsutvalget".

I perioden 2015-2017 hadde kommunen fem innstillingsutvalg med selvstendig vedtaksmyndighet innenfor sitt tildelte ansvarsområde og direkte innstillingsrett til kommunestyret:
 Klima- og miljøutvalget (KM/U) - 7 medlemmer
 Kultur-, familie- og nærmiljøutvalget (KFN/U) - 7 medlemmer 
 Plan- og næringsutvalget (PN/U) - 7 medlemmer
 Utdanningsutvalget (U/U) - 7 medlemmer
 Omsorg- og velferdsutvalget (OV/U) - 7 medlemmer

Fra og med desember 2017 har antall innstillingsutvalg vært redusert til tre: 
 Miljø- og samfunnsutviklingsutvalget - 9 medlemmer
 Kultur-, helse- og omsorgsutvalget - 7 medlemmer 
 Utdanningsutvalget - 7 medlemmer

Kontrollutvalget er et utvalg bestående av fem representanter som fører løpende tilsyn med den kommunale forvaltningen på vegne av kommunestyret. 
Kommunestyrevalget i Sørum i 2015 ga følgende resultat:

Kommunestyrerepresentanter
Sørum kommunestyre har 31 seter og har følgende representanter i perioden 2015-2019:

Referanser 

Sørum
Politikk i Lillestrøm
Lister over kommunestyrerepresentanter